Хосе Емилио Пачеко
През вековете

Превод от испански: Рада Панчовска, 2006

chitanka.info

Постмодерното се е превърнало в прадревно.

Всичко мина. „Много двайсти век си“,

казва ми момичето от 2004.

Отговарям й, че не: аз съм по-изостанал.

В тягостното ми възземане по бяга на годините

вече съм разбит и с изплезен език

и още не съм стигнал до деветнадесетия етаж,

където ме очаква,

с твърда яка и бомбе и верижка на джобен часовник

нашият господин 1904.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.